Ֆուքուշիմայի ադոմակայանի աղէտալի պայթումէն ետք Գերմանիոյ վարչապետ Մերքել որոշած էր երկրի մէջ գործող 23 ադոմակայանները փակել։ Իսկ Թուրքիոյ նախագահ Էրտողան իր ելոյթներուն մէջ աւետիսի մը նման յաճախ կը ճառէ նոր կառուցելի հինգ ադոմակայաններու մասին։ Անոնցմէ մէկուն մեկնարկումը արդէն կատարուած է, ռուսական ընկերութիւնը Աքքույույի մէջ պիտի կառուցէ ադոմակայան մը։ Շուտով նման համաձայնութիւններ կը կնքուին պուլղարական սահմանագծի վրայ Իյնէատա աւանի, Սինոփի մերձակայքի եւ այլ տեղերու համար ալ։